EXCLUSIV: România "s-a pregătit" de vaccinare: a făcut contracte de 10,4 milioane de euro pentru campania de vaccinare, după ce vaccinarea începuse deja.
3 Guverne ale României au "pregătit" vaccinarea, până când România a invocat situația "urgentă" și "extraordinară" ca să facă contractele. Din 10 milioane de seringi de 1,2 milioane de euro, în România au ajuns 1,2 milioane de seringi din Qatar, după ce a început vaccinarea. 10 milioane de seringi cumpărate, același câștigător. Filiera Qatar- Văcărean-România. 1,7 milioane de halate impermeabile au fost cumpărate cu 8,7 milioane de euro. 450.000 dintre ele, de la o firmă cu contracte supraevaluate anchetate de DNA.
Pe 27 decembrie 2020, în România și în majoritatea statelor UE începea oficial campania de vaccinare.Statul român, prin reprezentanții săi, a spus că este "pregătit". Datele publice și contractele oferite în baza legii 544/2001 de către ONAC dar și de IGSU arată însă un alt tablou.Iată cum au stat lucrurile:Guvernul Ludovic Orban 2. Potrivit documentelor ONAC, pe 5 noiembrie 2020, în timpul stării de alertă, a fost aprobată de către Guvernul Ludovic Orban 2 ordonanța de urgență 194 care completa OUG 11/2020 dată în timpul stării de urgență de către același guvern și care prevedea printr-o anexă noi categorii de produse care să se afle în stocuri de urgență medicală, de strictă necesitate: 1500 de ventilatoare pentru ventilație noninvazivă, 4000 de dispozitive de oxigenoterapie umidificată și concentratoare de oxigen, 50 de concentratoare de oxigen de mare capacitate, 500 de analizatoare portabile pentru gaze sangvine, 500 de aspiratoare portabile, 3 milioane de teste rapide antigen pentru detectarea SARS-CoV-2, 50 milioane de măști chirurgicale și 10 milioane de seringi cu ac de unică folosință.Guvernul interimar Nicolae Ciucă. Pe 16 decembrie 2020, este încheiat un memorandum pentru campania de vaccinare. Memorandumul nepublic este aprobat în următoarea zi, pe 17 decembrie 2020, de către Guvernul condus interimar de Nicolae Ciucă, iar el prevede că ONAC, în timpul stării de alertă, va face achiziții de produce necesare campaniei de vaccinare în baza OUG 11/2020, dată în timpul stării de urgență, și procedura va fi de negociere fără publicarea prealabilă a unui anunț de participare.Ce înseamnă acest lucru? Practic, acordurile cadru pentru stocurile de urgență medicală urmau să fie încheiate de ONAC cu câștigătorii/ofertanți până la atingerea nivelului maxim, iar contractele subsecvente vor fi încheiate de către Departamentul pentru Situații de Urgență din cadrul Ministerului Afacerilor Interne, condus de Raed Arafat, prin IGSU aflat în coordonare, și furnizori."În mod concret, procedura de negociere fără publicare permite achizitorilor publici să achiziționeze bunuri și servicii în cel mai scurt timp posibil. (….) Achizitorii publici pot negocia direct cu contractantul/ contractanții potențiali și nu există cerințe de publicare, termene limită, număr minim de candidați care trebuie să fie consultați și alte cerințe procedurale (….) iar procedura poate constitui o atribuire directă de facto, supusă doar constrângerilor fizice/tehnice legate de disponibilitatea efectivă și rapiditatea livrării", se arată în documentele ONAC.Guvernul Florin Cîțu. Pe 28 decembrie 2020, la 5 zile după instalarea Guvernului Florin Cîțu și la 1 zi după începutul campaniei de vaccinare în România, Oficiul Național pentru Achiziții Centralizate (ONAC), din subordinea Ministerului de Finanțe, lansează invitația de participare la procedura de negociere fără publicare prealabilă, pentru 10 milioane de seringi de 1 și 3 ml cu ac, și pentru 20 de milioane de ace pentru injecție intramusculară de 22-25 G, considerând că este o situație urgentă și extraordinară:"luând în considerare dispozițiile legii 55/2020 (…) și având în vedere numărul de 613.760 de pacienți infectați cu noul coronavirus din data de 27.12.2020, cu 1378 mai mult față de data de 26.12.2020, conform datelor publicate de DSU și MS, precum și necesitatea constituirii de stocuri de seringi și ace pentru injecție intramusculară, în vederea imunizării populației împotriva virusului SARS-CoV- 2 prin vaccinare, campanie deja inițiată în data de 27.12.2020, întrucât aspectele vizate afectează sănătatea și interesul public, se întrunesc premisele unei situații urgente și extraordinare, și se impune adoptarea de măsuri imediate", se arată în caietul de sarcini publicat de ONAC.Până pe 17 ianuarie 2021, potrivit răspunsului ONAC, lotul 3 – care viza cumpărarea de 20 de milioane de ace pentru injecție intramusculară – nu fusese atribuit.România a cumpărat 10 milioane de seringi. Cu 1,2 milioane de euroUn răspuns ONAC, oferit în baza legii 544/2001 privind liberul acces la informațiile de interes public, arată că instituția a încheiat pe 7 ianuarie 2021, la 12 zile după începerea oficială a vaccinării, un acord cadru pentru Lotul 1 și 2 de 10 milioane de seringi de 1 și 3 ml cu ac în valoare totală de 6.218.940 lei cu TVA.Ulterior, pe 13 și 14 ianuarie 2021, potrivit datelor puse la dispoziție, și IGSU a încheiat conctractele subsecvente și actele adiționale la acordul cadru al ONAC.Cele 9 milioane de seringi de 1 ml cu ac de unică folosință și ace de rezervă costă în total 5.504.940 lei (1.129.450 euro) cu tot cu manipulare și transport, iar 1 seringă de 1 ml ajunge la prețul de 0, 612 lei.În schimb cele 1 milion de seringi de 3 ml cu ac de unică folosintă costă în total – cu manipulare și transport- 714.000 de lei (146.491 euro), în timp ce 1 seringă de 3 ml ajunge la prețul de 0,714 de lei.În total, valoarea contractelor pentru cele 10 milioane de seringi este de 1.275.941 de euro.Până pe 17 ianuarie 2021, potrivit răspunsului ONAC, lotul 3 – care viza cumpărarea de 20 de milioane de ace pentru injecție intramusculară – nu fusese atribuit.10 milioane de seringi cumpărate, același câștigător. Filiera Qatar- Văcărean- România. Văcărean, parte a altor contracte controversate pe timpul pandemieiAtât IGSU cât și ONAC au pus la dispoziție, în baza legii baza 544/2001, acordul cadru pentru Lotul 1 și 2 de 10 milioane de seringi, acordurile subsecvente și actele adiționale. Iar toate contractele au avut același câștigător desemnat prin negociere fără publicare prealabilă: firma Nova Tech Med SRL.Potrivit declarației de conformitate pusă la dispoziție de IGSU, SC Nova Tech Med SRL aduce seringile din Qatar de la furnizorul Qatari German for Medical Devices Company (QG Medical Devices), compania din Doha având ca acționari principali alte companii ale statului qatarez: fondul Wadi Al Sail, Banca de Dezvoltare a Qatarului și International Medical Co.Furnizorul QG Medical Devices lucrează cu tehnologie din Germania, Elveția și Italia iar președinte al consiliului de administrație al companiei este Saleh Majid al-Khulaifi, subsecretarul adjunct pentru afaceri comerciale al Ministerul Comerțului și Industriei al statului Qatar, emiratul fiind condus de șeicul Tamim bin Hamad Al Thani.Din cele 10 milioane de seringi contractate, pe 16 ianuarie 2021, comunicarea guvernamentală anunța că în România au ajuns 250.000 de seringi și 100.000 de ace din Qatar, cu o aeronavă C-27J Spartan a Forțelor Aeriene Române. Se întâmpla la 21 de zile de la debutul oficial al vaccinării în România.După alte câteva zile, pe 21 ianuarie 2021, o altă aeronavă C-130 Hercules a Forțelor Aeriene Române aducea din Qatar alte 5 tone de materiale: adică 500.000 de seringi de 1 ml și 450.000 de seringi de 3 ml.Datele publice arată că firma Nova Tech Med SRL, cea care aduce seringile din Qatar, este înființată în 2012, îl are ca fondator și administrator pe omul de afaceri Adrian Văcărean (47 de ani), iar directorul general al companiei este soția sa, Irina Văcărean.Adrian Văcărean a mai deținut/ deține de-a lungul timpului SC Greentech Line SRL (firmă de întreținere corporală), SC Mondo Medica Line SRL, SC Nova Techno Service Management SRL, SC Imunoap SRL și a fost și administrator în 2007 la firma SC Entel Grup SRL a fraților Simion și Teofil Mureșan din Cluj.Datele Ministerului de Finanțe arată că Nova Tech Med SRL, compania care a câștigat contractul pentru 10 milioane de seringi prin negociere fără publicare prealabilă, a avut în 2019 doar 9 salariați declarați la Finanțe, a avut un profit net declarat de 65.609 euro la o cifră de afaceri netă de 617.125 euro.Informații apărute în presă arată că firma lui Adrian Văcărean a mai făcut contracte cu statul român pe timpul pandemiei și chiar a fost parte a unui acord cadru încheiat cu Ministerul Sănătății pentru 33,5 milioane de măști la 1,4 lei/ buc fără TVA aduse de la Quanzhou Plant Care Medical Supplies Co Ltd, China, Anhui Yiyand Medical Supplies Co Ltd, China.În cadrul aceluiași acord cadru controversat încheiat de ministerul Sănătății pe 3 august 2020, măști urmau să furnizeze și Michael Danny Topolinski în numele SC Naguma Medical Supply SRL sau Mihaela Elena Neagu prin SC Best Achiziții SRL.Alte 7 contracte pe campania de vaccinare, încheiate de statul român după ce începuse vaccinarea: 9,1 milioane de euroOficiul Național pentru Achiziții Centralizate a pus la dispoziție, în baza legii 544/2001, toate acordurile cadru atribuite de instituție pe anul 2021, până pe 17 ianuarie, care au fost dedicate campaniei de vaccinare din România.Potrivit răspunsului oficial, ONAC a încheiat 7 acorduri cadru pentru campania de vaccinare, toate prin negociere fără publicare prealabilă, iar IGSU a încheiat contractele subsecvente, toate în valoare de 9.165.815 euro.Firma fostului consilier onorific al lui Niki Scorpion, abonată la contracte publice: 302.749 euro pentru 200 de cutii de transport pentru vaccinPe 31.12.2020 și 4.01.2021: Firma Chronos Trade Medical SRL semnează un acord cadru cu ONAC pentru furnizarea de cutii de transport produse medicale cu data logger de temperatură pentru asigurarea stocurilor de urgență medicală– 200 de bucăți.Valoarea totală a contractului, inclusiv cu cheltuieli generate de manipulare și transport: 1.475.600 de lei (302.749 euro).1 cutie de transport a fost cumpărată de statul român cu 6.200 de lei fără TVAContractul subsecvent a fost încheiat pe 2.01.2021 de către IGSU, produsele urmând să fie livrate în 1 zi de la intrarea în vigoare a contractului.Compania Chronos Trade Medical SRL este patronată și administrată de omul de afaceri Răzvan Călin,care în trecut a fost consilier onorific la Comisia pentru Drepturile omului din Parlamentul României, condusă de fostul deputat Nicolae Păun, zis și Niki Scorpion. În 2020, firma a avut contracte cu statul român pentru produse pentru combaterea Covid 19 și 9 contracte cu IGSU pentru furnizarea a 3,5 milioane de măști în valoare de 4,2 milioane de euro (20.690.485 lei), potrivit datelor IGSU.1,3 milioane de halate impermeabile de 6,9 milioane de euro de la o firmă abonată la contracte pe pandemie a fostului asociat al lui Ștefan Florescu (PMP) și pentru sucursala din Voluntari a unei companii din TurciaPe 7.01.2021: Firmele SC Dina Med Impex SRL și SC Demoteks Medikal SRL semnează un contract cadru cu ONAC pentru halate impermeabile- 1.350.000 de bucăți.Pentru 50.000 de halate impermeabile, Dina Med Impex a făcut un contract subsecvent în valoare de 1.249.500 de lei (256.360 euro) iar pentru 1,3 milioane de halate Demoteks Medikal SRL a semnat un contract de 32.478.000 lei (6.665.367 euro).Valoarea totală a contractului, inclusiv cu cheltuieli generate de manipulare și transport: 33.736.500 lei (6.921.727 euro)1 halat impermeabil la Dina Med Impex și Demoteks costă 21 de lei fără TVA. Contractele subsecvente au fost încheiate pe 13.01.2021 de către IGSU.SC Dina Med Impex SRL este ofirmă înființată în 2007 de către omul de afaceri Marius Marian Matache, alături de soția sa Diana Ionela Ciornei, devenită Matache. Familia Matache are mai multe firme, o parte din acestea au livrat, conform presei, produse medicale la suprapreț în timpul pandemiei, firmele au zeci de contracte cu spitalele atribuite direct, peste 1300 de contracte cu statul înregistrate din 2010 în SEAP, iar o altă firmă a lui Matache a fost înființată, conform informațiilor din presă, împreună cu candidatul PMP la sectorul 6, Ștefan Florescu, un apropiat al primarului sectorului 5, Cristian Popescu Piedone.SC Demoteks Medikal SRL este ofirmă de comerț cu ridicata nespecializat, înființată în 2012 de Sadettin Ozkok, cetățean turc. Firma este de fapt sucursala Voluntari a companiei turcești Demoteks Medikal Saglik Insaat Tekstil Ltd Sti din Ankara/ Turcia și a avut în perioada pandemiei (ianuarie-aprilie 2020) contracte directe pentru materiale sanitare cu instituțiile de stat din România de circa 750.000 de euro, potrivit datelor din presă. Din cei 750.000 de euro, peste 400.000 de euro au fost doar pentru măști de protecție.1,8 milioane de euro pentru alte 450.000 de halate impermeabile, de la o firmă a unui basarabean cu contracte supraevaluate anchetate de DNAPe 19.01.2021: Firmele SC Liamed SRL și SC Demoteks Medikal SRL închieie cu ONAC contractul cadru pentru halate impermeabile- 450.000 de bucăți.Valoarea contractului: 8.865.000 de lei (1.818.834 euro)Firma SC Liamed SRL este deținută și administrată de Veaceslav Bălan, cetățean din Republica Moldova, cu cetățenie română, din Brașov. SC Liamed SRL este abonată și ea la contracte cu statul român și, potrivit datelor apărute din presă, apare invocată în actele de urmărire penală într-un dosar la DNA."Organele de urmărire penală s-au sesizat din oficiu cu privire la atribuirea frauduloasă a unor contracte de achiziții publice privind aparatură medicală la prețuri supraevaluate către SC Chantel Sante SRL, administrată în fapt de Bertea Doru Dumitru, în cazul Spitalului Clinic de Boli Infecțioase Brașov și către SC Liamed SRL, reprezentată de (…), în cazul Spitalului Clinic de Neurologie și Psihiatrie Brașov", arată surse pentru Gândul.info.SC Liamed SRL a avut, potrivit datelor din presă, contracte și cu CJ Brăila, condus pe atunci de Gheorghe Bunea Stancu, cu Spitalul Militar de Urgență Regina Maria din Brașov, cu Sanatoriul Balnear de Recuperare Mangalia, cu Complexul Multifuncțional Caraiman din București, cu Spitalul Clinic Județean de Urgență Constanța, cu Spitalul de Psihiatrie Elisabeta Doamna din Galați, cu Spitalul Clinic de Urgență pentru Copii Maria Sklodovska Curie din București, cu Spitalul Județean Reșița și cu Inspectoratul General pentru Situații de Urgență, compania fiind o veterană a contractelor cu statul.Pe 12 martie 2020, SC Liamed SRL a semnat un contract subsecvent cu IGSU pentru furnizarea a 800 de injectomate pentru 1,2 milioane de lei. Un al doilea contract este încheiat de firma lui Bălan Veaceslav Bălan cu IGSU pe 12 mai 2020, tot pentru 800 de injectomate, dar pentru o valoare de 2,27 milioane de lei, arată datele IGSU.Tot în cadrul campaniei de vaccinare, contracte de 53.330 de euro pentru ser fiziologic și chituri de urgență au mai câștigat și SC Pharma Iași și Farmexim SA. Un alt contract de 69.170 de euro, tot pentru ser fizilogic, a fost atribuit SC Pharma Iași și SC Fresenius Kabi România SRL, sucursală a multinaționalei Fresenius Kabi. Iar 750 de saci pentru deșeuri au fost cumpărați de la firma de curățenie Fabi Total Grup SRL.